Translate the text from Welsh to English.



 
Roedd fy natganiad ysgrifenedig ar 24 Mai 2023 yn cadarnhau bod y cynnig cyflog i staff yr Agenda ar gyfer Newid y GIG ar gyfer 2022\-23 a 2023\-24 wedi cael ei dderbyn gan ochr yr undebau ar y cyd. Yn ogystal â hyn, fe wnes i gadarnhau y byddai Llywodraeth Cymru yn mynd ati ar unwaith i ddechrau’r broses ar gyfer gwneud y dyfarniad cyflog fel y byddai gweithwyr yn cael y taliadau cyn gynted ag y bo’n ymarferol. Mae staff yr Agenda ar gyfer Newid yn cynnwys gweithwyr gofal iechyd proffesiynol y GIG, nyrsys, staff y gwasanaeth ambiwlans, porthorion, glanhawyr, staff cymorth gofal iechyd a llawer o rai eraill nad ydynt yn feddygon ysbyty. Mae trafodaethau ar wahân yn parhau gyda Chymdeithas Feddygol Prydain ynghylch Meddygon Ymgynghorol, Meddygon Iau a Meddygon SAS a byddwn yn rhoi’r wybodaeth ddiweddaraf ichi am hyn pan fydd ar gael.


Er gwaethaf safbwynt ar y cyd y mwyafrif o’r undebau iechyd ar gyfer staff yr Agenda ar gyfer Newid, roedd dau undeb – y Coleg Nyrsio Brenhinol a Chymdeithas y Radiograffwyr – yn parhau i fod mewn anghydfod ynghylch dyfarniad cyflog 2022\-23\. Gan gynnal y cydgytundeb, parhaodd fy swyddogion i drafod â’r Coleg a’r Gymdeithas er mwyn ceisio mynd i’r afael â phryderon penodol dilys ac osgoi unrhyw weithredu diwydiannol pellach.


Rwy’n falch ein bod, drwy weithio mewn partneriaeth, wedi gallu datblygu ac egluro ymhellach rai o’r elfennau yn y dyfarniad, nad ydynt yn ymwneud â chyflog, sydd o’r pryder mwyaf i’r proffesiynau a gynrychiolir gan y ddau undeb. Bydd y Coleg a’r Gymdeithas nawr yn ymgynghori â’u haelodau gyda’r bwriad o sefydlu a yw hyn yn ddigonol i ddatrys eu hanghydfod. Mae Llywodraeth Cymru wedi ymrwymo o hyd i weithio mewn partneriaeth gymdeithasol deirochrog, drwy Fforwm Partneriaeth Cymru, i sicrhau bywydau gweithio gwell i staff y GIG a gwasanaethau cyhoeddus gwell i’n pobl.


Caiff y datganiad hwn ei gyhoeddi yn ystod y toriad er mwyn rhoi’r wybodaeth ddiweddaraf i’r Aelodau. Os bydd yr Aelodau eisiau imi wneud datganiad pellach neu ateb cwestiynau ynglŷn â hyn pan fydd y Senedd yn dychwelyd, byddwn yn hapus i wneud hynny.







Translation:


 
My written statement of 24th May 2023 confirmed that the pay offer for Agenda for Change NHS staff for 2022\-23 and 2023\-24 had been accepted by the collective trade union side. In addition to this I confirmed that the Welsh Government would immediately begin the process for making the pay award so that workers would receive the payments as soon as practicable. Agenda for change staff cover NHS health care professionals, nurses, ambulance staff, porters, cleaners, health care support staff and many others who are not hospital doctors.  Separate talks are ongoing with the British Medical Association (BMA) regarding Consultants, Junior and SAS Doctors and an update on this will be provided when available.


Despite the majority collective position of Agenda for Change health unions, two unions – the Royal College of Nursing (RCN) and the Society of Radiographers (SoR) \- remained in dispute regarding the 2022\-23 pay award.  While maintaining the collective agreement, my officials continued discussions with RCN and SoR in order to seek to address legitimate specific concerns and to avoid any further industrial action.


I am pleased that, in partnership, we have been able to further develop and clarify some of the non\-pay elements of the award which are of most concern to the professions represented by the two unions. RCN and SoR will now consult their respective members with a view to establishing whether this is sufficient to resolve their dispute. The Welsh Government remains fully committed to working in tripartite social partnership, through our Welsh Partnership Forum, to deliver better working lives for NHS staff and better public services for our people.


This statement is being issued during recess in order to keep members informed. Should members wish me to make a further statement or to answer questions on this when the Senedd returns I would be happy to do so.